మార్క్ రాండోల్ఫ్

మార్క్ బెర్నేస్ రాండోల్ఫ్ (ఆంగ్లం: Marc Randolph; జననం 1958 ఏప్రిల్ 29) ఒక అమెరికన్ టెక్ వ్యవస్థాపకుడు, సలహాదారు, స్పీకర్. ఆయన నెట్‌ఫ్లిక్స్ (Netflix) సహ వ్యవస్థాపకుడు, మొదటి కార్యనిర్శహణ అధికారి (సీఈఓ).

మాక్వర్ల్డ్ (Macworld) పత్రిక అమెరికా సంచిక, కంప్యూటర్ మెయిల్-ఆర్డర్ వ్యాపారాలు మాక్వేర్హౌస్ (MacWarehouse) సీరియల్ వ్యవస్థాపకుడు. ఆయన లుకర్ డేటా సైన్సెస్, చబ్బీస్ షార్ట్స్ బోర్డులలో పనిచేస్తున్నాడు. దీనికి ముందు, ఆయన గెటబల్, రాఫ్టర్, రెడీఫోర్స్ బోర్డులలో పనిచేసాడు.

ఆయన లాండర్ లోని నేషనల్ అవుట్డోర్ లీడర్షిప్ స్కూల్ (NOLS) ధర్మకర్తల మండలికి ఛైర్మన్.

 ప్రారంభ జీవితం 
మార్క్ రాండోల్ఫ్ న్యూయార్క్ లోని చప్పాక్వా (Chappaqua)లో ఒక యూదు కుటుంబంలో జన్మించాడు. ఆయన తండ్రి స్టీఫెన్ బెర్నేస్ రాండోల్ఫ్, ఆస్ట్రియాకు చెందిన అణు ఇంజనీర్, ఆర్థిక సలహాదారు. కాగా, తల్లి  మురియల్ లిప్చిక్, తన సొంత రియల్ ఎస్టేట్ సంస్థను నడుపుతుంది. ఆయన తండ్రి తరపు పినతండ్రులలో ఒకరు మానసిక విశ్లేషణ మార్గదర్శకుడు సిగ్మండ్ ఫ్రాయిడ్. మరొ బంధువు ఎడ్వర్డ్ బెర్నేస్, ప్రజా సంబంధాలు, ప్రచార రంగంలో ఆస్ట్రియన్-అమెరికన్ మార్గదర్శకుడు.  ఆయన న్యూయార్క్ లోని హామిల్టన్ కళాశాల నుండి భూగర్భ శాస్త్రంలో పట్టభద్రుడయ్యాడు.
 వ్యక్తిగత జీవితం 
మార్క్ రాండోల్ఫ్ 1987 నుండి లోరైన్ కీర్నాన్ ను వివాహం చేసుకున్నాడు. వీరికి ముగ్గురు పిల్లలు. వారు కాలిఫోర్నియాలోని శాంటా క్రజ్ లో నివసిస్తున్నారు.

ఆయన అంతర్జాతీయంగా అత్యధికంగా అమ్ముడైన 2019 పుస్తకం దట్ విల్ నెవర్ వర్క్ః ది బర్త్ ఆఫ్ నెట్‌ఫ్లిక్స్ అండ్ ది అమేజింగ్ లైఫ్ ఆఫ్ యాన్ ఐడియా (That Will Never Work: The Birth of Netflix and the Amazing Life of an Idea ) రచయిత, అదే పేరుతో ఒక పోడ్కాస్ట్ ను నిర్వహిస్తున్నాడు. ఆయన హై పాయింట్ విశ్వవిద్యాలయం, దాని బెల్క్ ఎంటర్ప్రెన్యూర్షిప్ సెంటర్ వ్యవస్థాపకుడు.

 మూలాలు 

వర్గం:జీవిస్తున్న ప్రజలు
వర్గం:1958 జననాలు